Entibo de Ribarroya

L'entibo de Ribarroya (en catalán pantà de Riba-roja u embassament de Riba-roja BOA ORDEN VMV/914/2020, de 14 de septiembre, por la que se publica el Acuerdo adoptado por el Gobierno de Aragón, en su reunión celebrada el día 15 de julio de 2020, por el que se aprueban las modificaciones del Nomenclátor Geográfico de Aragón., en castellano embalse de Ribarroja) ye un entibo sobre o río Ebro que fa de muga entre Aragón y Catalunya. A entiba ye situada en o municipio de Ribarroya d'Ebro, en a comarca de Ribera d'Ebro, en Catalunya, y l'entibo, que tien 38 km de largaria, s'estendilla por os termins de La Pobla de Massaluca, en a Tierra Alta; Fayón, en o Baixo Aragón-Casp (a on s'une o río Matarranya), y Mequinenza, en a Cinca Baixa (a on s'unen o Segre y as auguas d'a Cinca), istos dos zaguers en Aragón. Por dencima d'iste entibo, en o río Ebro, se troba l'entibo de Mequinenza (conoixiu tamién como Mar d'Aragón) en Aragón.

A población de Ribarroya ye a primera que se troba o río Ebro en dentrar en Catalunya. L'entibo abastece d'augua potable a las poblaciones de Batea, Vilalba dels Arcs y La Pobla de Massaluca. Comencen a abastir amb camions cisterna els tres municipis afectats per les algues del pantà de Riba-roja. Ara.cat. 18 d'agosto de 2014

L'Ebro pasa a traviés d'una foz entre plataformas tabulars calcarias que han facilitau a construcción d'a entiba, auguas entalto de Ribarroya d'Ebro. Con una amplaria de casi 40 km, arriba cuasi dica o forcallo con o Segre, ocupa 2.152 ha y tien un volumen de 210 millons de m3. Con un cabal de 900 m3/s, a central hidroelectrica tien una potencia instalada de 262,8 MW.

En 2012 se presentó un prochecto ta construyir una central hidroelectrica reversible en Ribarroya que tendría una potencia de 3000 MW, con coste de 2100 millons d'euros. Ta ello, había que construyir un atro entibo en o lugar de La Fatarella, a o que se bombearía augua dende l'entibo de Ribarroya. Un pequeña empresa planea construir la mayor hidroeléctrica de Cataluña. El País. 9 de setiembre de 2013. En 2015, a manca de presupuesto fació que o prochecto s'albandonara dica l'inte. Riba-roja es queda sense central hidràulica reversible. Cadena Ser Ràdio Reus. 15 de chinero de 2015.

 Referencias 

 Vinclos externos 

Ribarroya
Ribarroya
Ribarroya
Ribarroya